নির্দেশটো ঘোষণা কৰি ন্যায়াধীশ খান্নাই কয় যে বিদেশী ন্যায়াধিকৰণৰ সিদ্ধান্তৰ ক্ষেত্রত ‘ৰেছ-জুডিকাটা’ৰ (অর্থাৎ ন্যায়িকভাৱে নির্ণয় কৰা বিষয় এটাৰ প্রত্যাহবান জনাব নোৱাৰি) নীতি প্রযোজ্য হ’ব আৰু অবৈধ প্রব্রজনকাৰী বুলি ঘোষণা কৰা এজন ব্যক্তিয়ে সাধাৰণ পৰিস্থিতিত সেই সিদ্ধান্ত পুনৰ বিবেচনা কৰিবলৈ আৱেদন জনাব নোৱাৰিব৷ পীঠখনে এন আৰ চি আৰু বিদেশী ন্যায়াধিকৰণসমূহৰ সিদ্ধান্তসমূহৰ মাজৰ পার্থক্য নির্ণয় কৰে আৰু কয় যে ন্যায়াধিকৰণসমূহৰ নির্দেশ বাহাল থাকিব৷